“Muhtasham yuz yil” seriali yulduzi Halit Ergench oilasi bilan birgalikda Turkiyani tark etdi

Turkiyaning taniqli aktyori Halit Ergench va uning rafiqasi Berguzar Korel uch nafar farzandi bilan vatanini tark etdi, deb yozadi “Gazeta.ru”.

Endilikda ular Londonda yashaydi. “Bobil” serialini suratga olish ishlari yakunlangach, Halit Ergench taklif qilingan loyihalarda ishtirok etishdan bosh tortdi va butun bo‘sh vaqtini oilasiga bag‘ishladi. Juftlik Turkiyaga qachon qaytishini rejalashtirmagan.
Aktyor buning sabablari haqida rasmiy bayonot bermagan. Ammo Buyuk Britaniyaga ko‘chib ketish haqidagi xabarni tasdiqlagan.
Eslatib o‘tamiz, Halit Ergench o‘zbek tomoshabinlariga “Aliya”, “Muhtasham yuz yil” va “Bobil” seriallari orqali tanish.